

# Plana Pàrantachd Chorporra Oilthigh na Gàidhealtachd agus nan Eilean

**2016-2018**

## Ro-ràdh

Tha Oilthigh na Gàidhealtachd agus nan Eilean air a chomharrachadh mar phàrant corporra fo Phàirt 9 de dh’Achd na h-Òigridh is na Cloinne (Alba) 2014. Aig an àm seo, tha gu leòr cloinne a tha fo chùram agus feadhainn a’ fàgail cùram a’ fulang feadhainn de na toraidhean pearsanta as truaighe de bhuidheann sam bith an Alba. Is e a’ bhuil a thig à ìrean ìosal de chom-pàirteachadh agus coileanadh ann am foghlam ìrean àrda de bhochdainn, dì-thaigheachas agus droch shlàinte-inntinn. 1 Am measg nan cnapan-starra a thaobh foghlam a tha an aghaidh dhaoine òga a chaidh tro chùram tha gainnead maoineachaidh, am foghlam san sgoil a bhith air a chur air aimhreit, buaireasachd aig an taigh, agus a bhith a’ dol a-steach do dh’fhoghlam adhartach no àrd-ìre aig aois nas sine na feadhainn nach deach tro chùram.

Tha an t-oilthigh na institiud cholaisteach stèidhichte air com-pàirteachas de 11 cholaiste, 2 stèidheachd rannsachaidh, agus 50 ionad ionnsachaidh sgapte air feadh na Gàidhealtachd agus nan Eilean, Moireibh, agus Siorrachd Pheairt. Tha plana an oilthigh gu sònraichte a’ cur fòcas air co-obrachadh tarsainn a’ chom-pàirteachais agus co-òrdanachadh ghnìomhan a bhrosnaicheas daoine òga a chaidh tro chùram a bhith a’ cur iarrtas a-steach don oilthigh agus a mheudaicheas an taic a tha iad a’ faighinn mar oileanaich leinn. Bidh a Plana Pàrantachd Chorporra fhèin aig gach colaiste agus institiud cuideachd, a bhios a rèir a’cho-theacsa ionadail shònraichte aice, ag obrachadh ann an co-bhann ri plana coitcheann an oilthigh.

Mar sin ’s e plana an oilthigh agus an fheadhainn ionadail fa leth a nì eatorra dòigh-obrach iomlan a’ chom-pàirteachais airson na dleastanasan a choileanadh, agus mar phàirt dheth seo bidh an t-oilthigh mothachail air cùisean a dh’fhaodadh cron a dhèanamh air leas dhaoine òga a chaidh tro chùram.

## Pàrantachd Chorporra

## ’S e am mìneachadh a tha air pàrantachd chorporra “Buidheann a bhith a’ coilionadh ghnìomhan a tha deatamach airson còraichean pàiste fo chùram no neach-fàgail cùraim a chumail suas agus a leas a dhìon, agus tro am bi abachadh corporra, aigneach, spioradail, sòisealta, agus foghlamach air adhartachadh.”2

## Tha an Achd a’ cur dleastanas air an oilthigh plana a chruthachadh a bheir cunntas sa choitcheannas air an dòigh a chumas sinn taic ri luchd-fàgail cùraim agus clann is daoine òga fo chùram, agus mar a choilionas sinn na dleastanasan a th’ oirnn a thaobh pàrantachd chorporra. Airson adhbharan na h-Achd, is e a th’ ann an neach-fàgail cùraim cuideigin a bha fo ‘chùram’ suas ri an 16mh co-là breith mus do dh’fhàg iad cùram. Fon reachdas ùr, gabhaidh amharc air cuideigin mar neach-fàgail cùraim suas ri a 26mh co-là breith.

## A bharrachd air seo, cuiridh an t-oilthigh a-mach aithisgean mionaideach stèidhte air gnìomhan agus toraidhean a’ phlana, co-obraichidh e le pàrantan corporra eile, agus solairidh e fiosrachadh buntainneach do Mhinistearan na h-Alba.

## Tha e air a thoirt fa-near gu bheil uallach air a’ bhuidhinn iomlain fon Achd a bhith a’ coilionadh dhleastanasan Pàrantachd Chorporra, seach dìreach daoine no sgiobaidhean fa leth.

1 Riaghaltas na h-Alba (ga chur a-mach gach bliadhna) *Children’s Social Work Statistics*, Dùn Èideann; Meltzer, H, et al (2004) *The mental health of young people looked after by local authorities in Scotland*, Lunnainn: TSO.

2 Mìneachadh on Iùl Reachdail air Pàrantachd Chorporra (2015), d.7

## Lèirsinn an Oilthigh

## Tha an t-oilthigh dealasach a bhith a’ dèanamh cinnteach gu bheil daoine òga a tha air a dhol tro chùram a’ faighinn làn thaic fad ’s a tha iad còmhla rinn, gus an tèid aca air crìoch a chur air an cùrsa gu soirbheachail agus gus am faigh iad fèin-fhiosrachadh fiachail tron turas aca mar oileanaich. Bidh an taic seo a’ dol seachad air ceumnachadh le tuilleadh cuideachaidh ga thabhann, fad ùine shuidhichte, gus am feabhasaichear leasachadh an cùrsa-obrach agus an àrd-amasan.

## A bharrachd air a bhith a’ cur taic le oileanaich a chaidh tro chùram, nì an t-oilthigh cinnteach cuideachd gum faigh luchd-obrach tarsainn a’ chom-pàirteachais cothroman trèanaidh agus stuthan a’ bhitheas an dà chuid a’ tarraing aire air na duilgheadasan a tha aig na h-oileanaich seo agus a’ leigeil leotha taic phractaigeach dhìreach a thabhann.

## Airson na h-amasan againn a choileanadh bidh an t-oilthigh a cumail air a’ co-oibreachadh gu dlùth ri buidhnean bointealach air an taobh a-muigh a bharrachd air na com-pàirtichean acadaimigeach againn fhèin.

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **Oilthigh na Gàidhealtachd agus nan Eilean – Plana Gnìomhachaidh Pàrantachd Chorporra** | | | | | | | | |
| **Raon** | **Slatan-tomhais** | **Obair Làthaireach** | **Gnìomhachdan** | **Co dha a bhuineas e** | **Clàr-ama** | **Toraidhean ris a bheilear am fiughair** | **Dleasnas Pàrantachd Chorporra** | **Adhartas** |
| Manaidsearachd agus libhrigeadh a’ phlana/nan toraidhean | Leasachadh a’ leantail air airson solar do oileanaich a chaidh tro chùram | Tha an t-oilthigh ag obrachadh airson seirbheisean do oileanaich a chaidh tro chùram a dhèanamh nas fheàrr tro bhith a’ stèidheachadh Plana Pàrantachd Chorporra thar-phàrtaidh. Bidh seo a’ cur le sgrùdadh nas fharsainge agus leasachadh air pròiseasan.  A bharrachd air a sin, bidh an t-oilthigh a’ dèanamh ceangal ri buidhnean air an taobh a-muigh, a’ gabhail a-steach Who Cares? Scotland, CELCIS, agus Lìonra Leasachadh nan Colaistean, airson dèanamh cinnteach gu bheil sinn a rèir an latha a th’ ann leis na modhan-feabhasachaidh làithreach agus trèanadh.  . | 1. Co-òrdanachadh na Buidhne Luchd-fàgail Cùraim agus tachartasan co-cheangailte. Tha seo a’ gabhail a-steach sgaoileadh mhodhan-feabhasachaidh, deasbad air cuspairean a tha a’ toirt buaidh air oileanaich a chaidh tro chùram, agus trèanadh do luchd-obrach buntainneach.  Bidh a’ bhuidheann a’ coinneachadh dà uair sa bhliadhna. | Manaidsear Taic do dh’Oileanaich | Sult-16 | Feabhas air na dh’fhiosraicheas oileanaich agus ìrean cumail nas fheàrr a thaobh oileanaich a chaidh tro chùram | 58:1 (a) a bhith mothachail air cùisean a bhitheas, no a dh’fhaodadh a bhith, a’ dèanamh cron air leas cloinne is dhaoine òga ris am buin a’ Phàirt seo  58:1 (f) ceuman a ghabhail airson fàs nas fheàrr mar phàrant corporra | Lùn-16 |
| 2. Na cleachdaidhean as fheàrr a phàirteachadh air feadh a’ chom-pàirteachais | Manaidsear taic do dh’Oileanaich  Cuidiche Taic do dh’Oileanaich | A’ leantainn air | Co-oibreachadh is conaltradh nas fheàrr air feadh a’ chom-pàirteachais gus am bi co-fhreagarrachd ann do dh’oileanaich a chaidh tro chùram | 58:1 (f) ceuman a ghabhail airson fàs nas fheàrr mar phàrant corporra  60:2 (a,b,c) fiosrachadh a phàirteachadh, comhairle no cuideachadh a sholar, agus gnìomhachdan a cho-òrdanachadh | A’ leantainn air |
| 3. An aire a thoirt air oileanaich a chaidh tro chùram an àm a bhith ri planadh ro-innleachdail is oibreachail | Deadhan nan Oileanach  An t-Àrd-Sgioba Manaidsearachd | Sult-16 | Feabhas air na dh’fhiosraicheas oileanaich agus ìrean cumail nas fheàrr a thaobh oileanaich a chaidh tro chùram | 58:1 (c) buannachdan cloinne is dhaoine òga ris am buin a’ Phàirt seo adhartachadh | Lùn-16 |
| 4. Rian aithris in-mheadhanach agus modhan mion-sgrùdadh dàta a chruthachadh airson oileanaich a chaidh tro chùram a thaobh trusadh, cumail agus toraidhean | Deadhan nan Oileanach  Manaidsear MIS | Ògmh-17 | Feabhas air na dh’fhiosraicheas oileanaich agus ìrean cumail nas fheàrr a thaobh oileanaich a chaidh tro chùram | 58:1 (a) a bhith mothachail air cùisean a bhitheas, no a dh’fhaodadh a bhith, a’ dèanamh cron air leas cloinne is dhaoine òga ris am buin a’ Phàirt seo  58:1 (f) ceuman a ghabhail airson fàs nas fheàrr mar phàrant corporra | A’ leantainn air |
| 5. Trèanadh bointealach a chur air dòigh do luchd-obrach an oilthigh agus nan com-pàirtichean acadaimigeach | Manaidsear Taic do dh’Oileanaich | Màrt-17 | Feabhas air na dh’fhiosraicheas oileanaich agus ìrean cumail nas fheàrr a thaobh oileanaich a chaidh tro chùram mar thoradh air barrachd mothachaidh am measg an luchd-obrach air fad | 58:1 (a) a bhith mothachail air cùisean a bhitheas, no a dh’fhaodadh a bhith, a’ dèanamh cron air leas cloinne is dhaoine òga ris am buin a’ Phàirt seo  58:1 (f) ceuman a ghabhail airson fàs nas fheàrr mar phàrant corporra | A’ leantainn air |
| Àrd-amasan a thogail agus for-ruigheachd ro inntrigeadh | Mothachadh a dhùsgadh air na seirbheisean taice a th’ ann do dh’oileanaich a chaidh tro chùram | Chruthaich an t-oilthigh earrainn do Luchd-fàgail Cùraim air a’ phrìomh làraich-lìn, a bheir làn fhiosrachadh air an taic a tha ga tairgsinn do dh’oileanaich a chaidh tro chùram an dà chuid sa mheadhan agus aig ìre nan com-pàirtichean acadaimigeach, cho math ri fiosrachadh conaltraidh. Air an liostadh cuideachd tha ceanglaichean ri buidhnean bointealach air an taobh a-muigh. | 6. Am fiosrachadh a th’ ann a chumail suas gus am bi e ùraichte. Na duilleagan-lìn a chur air shùilibh do dhaoine. | Manaidsear Taic do dh’Oileanaich  Cuidiche Taic do dh’Oileanaich | Lùn-16 | Meudachadh a thoirt air àireamh nan daoine òga a chaidh tro chùram a chuireas a-steach airson nan cùrsaichean againn agus barrachd mothachaidh air na seirbheisean is an taic a th’ ann dhaibh | 58:1 (e) an cothrom a ghabhail air cothroman agus feum a dhèanamh de sheirbheisean | Lùn-16 |

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| A bhith a’ cur iarrtas a-steach | Pròiseasan inntrigidh a stèidheachadh a thairgeas barrachd cothroman do luchd-fàgail cùraim a bhith a’ dol a-steach do dh’fhoghlam àrd-ìre | Oileanaich a dh’innseas an àm a bhith a’ dèanamh iarrtas gun deach iad tro chùram, thèid an comharrachadh air an t-siostam riaghladh dàta agus thèid nòta a chur air am foirm iarrtais. Bheir seo rabhadh don agallamhaiche/neach-co-dhùnaidh mu shuidheachadh an oileanaich gus an tèid aca air an aire a thoirt air seo. | 7. Tha riochdaire bho sgioba Inntrigidh an oilthigh na bhall den Bhuidhinn Luchd-fàgail Cùraim a chuideachadh le bhith a’ leasachadh a’ phròiseis inntrigidh do dh’fhoghlam àrd-ìre a thaobh dhaoine òga a chaidh tro chùram | Manaidsear Inntrigidh | Gear-16 | Pròiseasan inntrigidh a tha air an dealbhadh a bhith a’ cuideachadh le leudachadh cothruim | 58:1 (c) buannachdan cloinne is dhaoine òga ris am buin a’ Phàirt seo adhartachadh | Aontachadh air feadh an lìonra a thaobh inntrigeadh co-theacsaichte Gear 2016. Ri dol tron chomataidh mun tèid aontachadh is fhoillseachadh |
| Ro inntrigeadh | Fiosrachadh a thoirt ann an deagh àm mu mhaoineachadh airson chùrsaichean (foghlam àrd-ìre). | Tha earrainn mu mhaoineachadh air prìomh làrach-lìn an oilthigh, a bheir làn fhiosrachadh mun taic ionmhasail a th’ ann do na h-oileanaich air fad, a’ gabhail a-steach na feadhna a chaidh tro chùram. | 8.Am fiosrachadh a th’ ann a chumail suas gus am bi e ùraichte. Na duilleagan-lìn agus sgeamaichean bursaraidh fa leth a chur air shùilibh do dhaoine a rèir mar a bhios feum | Manaidsear Taic do dh’Oileanaich  Cuidiche Taic do dh’Oileanaich | Sult-16 | Meudachadh a thoirt air àireamh nan daoine òga a chaidh tro chùram a chuireas a-steach airson nan cùrsaichean againn | 58:1 (d) a bhith a’ feuchainn ri cothroman a thoirt don chloinn is na daoine òga sin pàirt a ghabhail ann an gnìomhachdan a tha air an dealbhadh airson an leas adhartachadh  58:1 (e) an cothrom a ghabhail air cothroman is feum a dhèanamh de sheirbheisean | Lùn-16 |
| A bhith cinnteach gum bi cothrom aig oileanaich a chaidh tro chùram air stuthan feumail a bheir cuideachadh is iùl ro chlàradh | Chruthaich an t-oilthigh goireas air loidhne, Bun-Sgilean do dh’Oileanaich, anns a bheil modal a tha air a chiallachadh a bhith air uisneachadh ro chlàradh. Tha seo a’ toirt fiosrachadh mun oilthigh, smaointeachadh mu ionnsachadh, ionnsachadh co-oibreachail, agus tòiseachadh le ionnsachadh measgaichte, rudan a bhuineas air fad gu sònraichte ris an àm ro inntrigeadh. | 9. Am fiosrachadh a th’ ann a chumail suas gus am fan e bointealach is feumail. | Manaidsear Taic do dh’Oileanaich  Cuidiche Taic do dh’Oileanaich | Sult-16 | Meudachadh an àireamh nan daoine òga a chaidh tro chùram a chuireas a-steach airson nan cùrsaichean againn agus ìrean cumail nas fheàrr an dèidh ionnsachadh a bhith air a thòiseachadh | 58:1 (e) an cothrom a ghabhail air cothroman is feum a dhèanamh de sheirbheisean | Lùn-16 |
| A bhith a’ cuideachadh a dhèanamh cinnteach gum bi cothrom aig oileanaich a chaidh tro chùram air àitichean còmhnaidh freagarrach | Tha an t-oilthigh a’ gabhail os làimh pròiseact a tha a’ leantainn air an-dràsta ann an co-oibreachadh le Cityheart Living (Scotland) Ltd, aig a bheil e na amas àrasan oileanaich a sholar aig a’ cheann thall air na prìomh àrainnean air fad air feadh an lìonra. | 10. Aonta le solaraichean àrasan còmhnaidh a dhèanamh cinnteach gum bi lòistinn ann 365 latha do dh’oileanaich a chaidh tro chùram. Dh’aontaich an t-oilthigh cuideachd gun tèid iad an urras airson oileanaich a chaidh tro chùram mura bi comas aig an ùghdarras ionadail sin a dhèanamh. | Deadhan nan Oileanach | A’ leantainn air | Meudachadh an àireamh nan daoine òga a chaidh tro chùram a chuireas a-steach airson nan cùrsaichean againn | 58:1 (c) buannachdan cloinne is dhaoine òga ris am buin a’ phàirt seo adhartachadh  58:1 (e) an cothrom a ghabhail air cothroman is feum a dhèanamh de sheirbheisean | A’ leantainn air |
| Taic air cùrsa | Taic acadaimigeach a sholar do dh’oileanaich a chaidh tro chùram | Chruthaich an t-oilthigh goireas air loidhne, Bun-Sgilean do dh’Oileanaich, a chaidh a dhealbhadh gus an tionntaidh oileanaich thuige aig gach ìre den turas aca, a rèir nan clàran-ama as fheàrr a fhreagras air na feuman aca. Tha na modalan a tha gan tairgsinn a’ gabhail a-steach feum a dhèanamh de theicneolasan, neach-ionnsachaidh èifeachdach a dhèanamh dhiot fhèin, bun-sgilean, measadh, agus a bhith a’ dèanamh deas airson obair. | 11. Am fiosrachadh a th’ ann a chumail suas gus am fan e bointealach is feumail. Na goireasan seo a chur air shùilibh do dhaoine tro na com-pàirtichean acadaimigeach | Manaidsear Taic do dh’Oileanaich  Cuidiche Taic do dh’Oileanaich | Sult-16 | Ìrean cumail nas fheàrr a thaobh oileanaich a chaidh tro chùram | 58:1 (e) an cothrom a ghabhail air cothroman is feum a dhèanamh de sheirbheisean | Lùn-16 |

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
|  | Neach-oide Acadaimigeach Pearsanta (PAT) a sholar a bheir taic a bharrachd do dh’oileanaich a chaidh tro chùram | Bidh an t-oilthigh a’ co-òrdanachadh na taice is an trèanaidh a th’ ann do Luchd-oide Acadaimigeach Pearsanta (PATs) a tha air an suidheachadh air feadh an lìonra. Is e puing-chonaltraidh shingilte a tha sna PATs do dh’oileanaich a chaidh tro chùram agus is urrainn dhaibh taic acadaimigeach a sholar cho math ri bhith a’ stiùireadh dhaoine a dh’ionnsaigh sheirbheisean taice a bharrachd. | 12. Goireasan air loidhne do PhATs a chumail suas gus am fan iad ùraichte is feumail. Làithean trèanaidh is leasachaidh a chur air dòigh. Deagh chleachdaidhean a phàirteachadh, fiosrachadh bointealach a sgaoileadh, agus a bhith mar phuing-chonaltraidh. A bhith a’ cur ri manaidsearachd dreuchd nam PAT air stèidh cho-chomhairleach | Manaidsear Taic do dh’Oileanaich  Cuidiche Taic do dh’Oileanaich | Sult-16 | Ìrean cumail nas fheàrr a thaobh oileanaich a chaidh tro chùram agus feabhas air na dh’fhiosraicheas oileanaich | 58:1 (b) measadh a dhèanamh air na feuman a tha aig a’ chloinn is na daoine òga sin air na seirbheisean is an taic a bheir e  58:1 (e) an cothrom a ghabhail air cothroman is feum a dhèanamh de sheirbheisean | Lùn-16 |
| Cothrom air seirbheis comhairleachaidh air loidhne | Shoirbhich an t-oilthigh seirbheis comhairleachaidh air loidhne a bhith air a cruthachadh, as urrainn do dh’oileanaich air feadh a’ chom-pàirteachais feum a dhèanamh dhith. Bheir seo taic a bharrachd do dh’oileanaich a chaidh tro chùram, ge sam bith càit am bi iad air an suidheachadh. | 13. An t-seirbheis comhairleachaidh air loidhne a cho-òrdanachadh, agus trèanadh do luchd-obrach mar phàirt dheth sin. Barrachd aire a tharraing air an t-seirbheis am measg nan oileanach is an luchd-obrach air fad air feadh an lìonra | Manaidsear Taic do dh’Oileanaich | Faoi-17 | Ìrean cumail nas fheàrr a thaobh oileanaich a chaidh tro chùram agus feabhas air na dh’fhiosraicheas oileanaich | 58:1 (b) measadh a dhèanamh air na feuman a tha aig a’ chloinn is na daoine òga sin air na seirbheisean is an taic a bheir e  58:1 (d) a bhith a’ feuchainn ri cothroman a thoirt don chloinn is na daoine òga sin pàirt a ghabhail ann an gnìomhachdan a tha air an dealbhadh airson an leas adhartachadh  58:1 (e) an cothrom a ghabhail air cothroman is feum a dhèanamh de sheirbheisean | Lùn-16 |
| Conaltradh | Mothachadh a dhùsgadh air na dleasnasan a thaobh Pàrantachd Chorporra agus trèanadh a chur air dòigh do luchd-obrach | Tha an t-oilthigh ag obair le buidhnean air an taobh a-muigh a sholar modal trèanaidh air loidhne don luchd-obrach air fad a thaobh Pàrantachd Chorporra. | 14. Trèanadh do luchd-obrach a cho-òrdanachadh tro mhodal air loidhne air a chruthachadh le Who Cares? Scotland | Manaidsear Taic do dh’Oileanaich | Màrt-17 | Feabhas air na dh’fhiosraicheas oileanaich agus ìrean cumail nas fheàrr a thaobh oileanaich a chaidh tro chùram mar thoradh air an luchd-obrach air fad a bhith nas fhiosraiche. | 58:1 (f) ceuman a ghabhail airson fàs nas fheàrr mar phàrant corporra | A’ leantainn air |
| Am plana / na toraidhean a sgrùdadh | Riatanasan an Riaghaltais a riarachadh airson aithris air Planaichean/Gnìomhan Pàrantachd Chorporra | Cuiridh an t-oilthigh aithisg a-mach a h-uile trì bliadhna a bheir fiosrachadh mun Phlana Pàrantachd Chorporra agus na gnìomhan a th’ ann. | 15. Rian sgrùdaidh is aithris a stèidheachadh a bhith a rèir riatanasan reachdail | Manaidsear Taic do dh’Oileanaich | Gibl-18 | A bhith a’ cumail ri riatanasan reachdail | 59:1 am plana ullachadh is a chumail fo sgrùdadh 59:3 am plana fhoillseachadh | A’ leantainn air |